2032-yilgi Olimpiya va Paralimpiya o‘yinlariga mezbonlik qiladigan shahar nomi ma’lum bo‘ldi

Xalqaro Olimpiya qo‘mitasi (XOQ) 2032-yilgi yozgi Olimpiya va Paralimpiya o‘yinlariga Avstraliyaning Brisben shahri mezbonlik qilishi haqida ma’lum qildi. Bu haqidagi qaror XOQning navbatdagi sessiyasida e’lon qilingan, deya xabar qilmoqda Inside the Games.

Shu tariqa Avstraliya uchinchi marta Olimpiadaga mezbonlik qiladi. Bundan avval “yashil qit’a” 1956-yil (Melburn) va 2000-yilda (Sidney) yozgi o‘yinlarni o‘zida qabul qilgandi.
Eslatib o‘tamiz, 2024-yilgi yozgi o‘yinlar Parijda (Fransiya), 2028-yildagi Olimpiada esa Los-Anjelesda (AQSh) bo‘lib o‘tadi.
23-iyul kuni Tokio—2020 Olimpiya o‘yinlari ochilish marosimi bo‘lib o‘tadi. 8-avgust kuni musobaqa yakunlanadi. O‘zbekiston delegatsiyasi 17 ta sport turi bo‘yicha 71 ta yo‘llanmaga ega bo‘lgan.
 O‘zbekistonning yozgi Olimpiya o‘yinlaridagi debyuti: Atlanta — 1996 haqida